

לכבוד
מר אלעד מן, עו"ד
יועמ"ש הצלחה
קומה 13, בית גיבור ספורט 
רחוב מנחם בגין 7
רמת-גן 52681  
באמצעות הדואל: elad@man-barak.com

א.נ.,

[bookmark: _GoBack]הנדון: בקשתך בהתאם לחוק חופש המידע לקבלת מידע בעניין התקשרויות כב"ה בתחום המיפוי / "חברת פוינטס מיפוי עסקי"
סימוכין: 
1. התייחסותו הראשונית של הח"מ אליך, בנושא שבנדון, באמצעות הדוא"ל, מיום  8/6/2020 – להלן.
1. פנייתך אל משרד מבקר, כבאות והצלה לישראל (ואחרים), בנושא שבנדון, באמצעות הדוא"ל, מיום 10/5/2020 – להלן.
 
בהמשך לפנייתך (שבסימוכין 1) ולהתייחסות הח"מ (סימוכין 2) אבקש להשיבך כלהלן: 
1. לגבי בקשותיך המפורטות בסעיפים 1 עד 5 נעדכן כי - לא היו לכבאות והצלה לישראל כל התקשרות עם החברה שבנדון. 
1. לבקשתך בסעיף 6 - מצ"ב רשימה מפורטת של הגורמים האחרים, להם היו לכבאות והצלה לישראל התקשרויות בתחום המיפוי.   
1. לידיעתך.

בכבוד רב,
 
יריב אגמון
הממונה על חופש המידע 
כבאות והצלה לישראל
פקס: 039532224


From: יריב אגמון 
Sent: Monday, June 8, 2020 6:06 PM
To: 'elad@man-barak.com'‏ <elad@man-barak.com>
Subject: פנייתך ובקשתך לקבלת מידע בעניין התקשרויות כב"ה בתחום המיפוי / "חברת פוינטס מיפוי עסקי"

לכבוד
מר אלעד מן, עו"ד
יועמ"ש הצלחה
קומה 13, בית גיבור ספורט 
רחוב מנחם בגין 7
רמת-גן 52681  
באמצעות הדואל: elad@man-barak.com

א.נ.,

הנדון: בקשתך בהתאם לחוק חופש המידע לקבלת מידע בעניין התקשרויות כב"ה בתחום המיפוי / "חברת פוינטס מיפוי עסקי"
סימוכין: פנייתך אל משרד מבקר, כבאות והצלה לישראל (ואחרים), בנושא שבנדון, באמצעות הדוא"ל, מיום 10/5/2020 – להלן.
 
1. פנייתך שבסימוכין, התקבלה. 
1. אבקש לעדכן כי הדברים נבדקים, אולם מפאת מורכבות הבקשה, נדרש עדיין זמן נוסף, לצורך מיצוי הבדיקה. 
1. עם סיום הבדיקות, נשיבך.  

בכבוד רב,
 
יריב אגמון
הממונה על חופש המידע 
כבאות והצלה לישראל
פקס: 039532224


From: Elad Man, Advocate & Solicitor <hatzlacha2008@gmail.com> 
Sent: Sunday, May 10, 2020 10:11 AM
Subject: בקשת חופש מידע - חברת פוינטס מיפוי עסקי 


לממונה על חופש המידע במשרדי ממשלה ורשויות שונים שלום,
מוגשת בזאת בקשת חופש מידע רוחבית כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).
נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן תקנות חופש המידע (אגרות), תשנ"ט-1999. (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את רשימת העמותות הפועלות לקידום מטרה ציבורית כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.
נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש בתחום המיפוי בכלל, ובהתקשרויות עם חברת פוינטס מיפוי עסקי בע״מ (חפ 512187667) בפרט, והכל בהתאם לפירוט הבא:

1. כל ההסכמים לרבות ארכות להסכמים קודמים שהיו תקפים במהלך 7 השנים האחרונות או נחתמו במהלך 3 השנים האחרונות בין הרשות לבין חברת פוינטס מיפוי עסקי. 
1. פירוט ההתקשרויות שבוצעו בין הרשות לבין חברת פוינטס מיפוי עסקי ובכלל זה מועד ביצוע ההזמנה, מועדי התשלום, סוכם ההזמנה, סכום התשלום, אופן ההתקשרות, מטרת ההתקשרות לגבי התקשרויות במהלך 4 השנים האחרונות. 
1. רשימת התוצרים הדיגיטלים (קבצים) שסופקו לרשות על ידי חברת פוינטס מיפוי עסקי במהלך 24 החודשים האחרונים ובכלל זה קבצי מיפוי, פוליגונים, ניתוחים וכדומה. הכוונה אינה להעתק המידע אלא לעצם קיומם של הפרטים, קרי רשימה שמתארת את הקבצים, המועד שבו נמסרו לרשות, מהות התוכן ומסגרת ההתקשרות שבה נמסר המידע.  
1. העתק קבצים הכוללים פוליגונים של חלוקת תאי שטח במרחבי הארץ, לרבות מידע ברמת תא השטח שנמסרו ע"י חברת פוינטס מיפוי עסקי במהלך שלוש השנים האחרונות. 
1. העתק כל קובץ מידע שהועבר מהרשות לחברת פוינטס מיפוי עסקי לרבות אפיון, מידע ציבורי אחר וכדומה במהלך 4 השנים האחרונות.
1. כל התקשרות בתחום המיפוי בפירוט המוזכר בסעיף 2 לעיל, עם כל חברה במהלך 3 השנים האחרונות ובכלל זה מיפוי המדינה, כלי מיפוי וכדומה.

נודה על אישור קבלת הבקשה ותחילת הטיפול בה בהתאם למועדים הקבועים בדין.
אני עומד לרשותכם בכל שאלה ו/או הבהרה בטלפון 054-4575220.
בברכה,
אלעד מן, היועץ המשפטי, עמותת הצלחה – לקידום חברה הוגנת (ע"ר)






